Auctoritas edocet regalis, ut si quis fidelium in hoc mortali degens corpore tactus divino amore, Deo et sanctis ejus ob remedium animæ suæ aliquid de rebus suæ propriæ hæreditatis conferre voluerit, multis coram testibus alligare faciat, ut perenniter inconvulsum permaneat. Igitur ego in Dei nomine Hugo sancti Nazarii Eduensis ecclesiæ canonicus notum fieri volo omnibus Christianæ fidei cultoribus quia ipso ultimo mei obitus die recogitans peccatorum meorum magnitudinem, præsente domno Hugone comite pariter et episcopo atque Landrico milite et matre mea nomine Adda et duabus sororibus meis, una nomine Eldeberga, et alia Deda, placuit mihi dare Deo et sancto Nazario et canonicis ejus partem meæ hæreditatis quæ est in comitatu Augustudunensi, in villa quæ dicitur Viriacus cum ecclesia in honore sancti Eptadii confessoris Christi consecrata. Hanc siquidem meam hæreditatem pariter cum ecclesia quæ in prædicta villa sita est et quicquid ibi visus sum habere, scilicet terris cultis et incultis, pratis, pascuis, aquis aquarumque decursibus, totum et ad integrum dono ego Hugo Deo et sancto Nazario et canonicis ejus, ut perpetualiter habeant et possideant. Si quis vero parentum meorum hoc meæ donationis testamentum contradicere tentaverit, nequeat adimplere quod voluerit; sed potius iram omnipotentis Dei incurrat, nisi ad satisfactionem et emendationem venerit. Ut autem hæc donatio firma et stabilis permaneat etc. Signum Walterii episcopi. Anscherici archidiaconi. Unerici decani. Anseisi præcentoris. Rainaldi Gausleni. Elmuini archiclavi. S. Rocleni archidiaconi. S. Albuini. S. Ainaldi. S. Bererii. S. Walterii militis. S. Ugonis militis. S. Landrici militis. S. Walonis militis. S. Adda quæ fieri jussit et firmare rogavit. S. Eldeberga. S. Deda. Ego Bernardus scripsi vice Rainaldi cancellarii, regnante Roberto rege anno XVIII.